Holdningerne i denne film er manusforfatternes og instruktørens-
- og afspejler ikke den libanesiske regerings politik.
Hvis nogen spørger jer, hvem jeres præsident er, -
- så fortæl dem, at vores præsident er Bachir Gemayel.
Herren være med dig!
Det kristne parti...
Det kristne parti er som Biblen.
Som I ved, består Biblen af Det Gamle Testamente og Det Nye Testamente.
Før i tiden sagde vi, -
- at kun det kristne parti beskytter Beirut.
Hvad siger vi i dag?
Det kristne parti støtter staten!
Du skulle have set ham i dag. Det var, så han strålede.
Jeg ser ham hver dag.
- Jeg vil gerne tage billedet ned. - Hvorfor?
Jeg føler mig overvåget døgnet rundt, Toni.
Kan vi ikke flytte ham ind til os?
Jo, helt fint. Hvorfor ikke?
- Her er drønvarmt det meste af året. - Skal jeg tænde for airconditionen?
Jeg vil gerne flytte.
Vi vil kalde dig Streeda.
Jeg vil have en større og mere stille lejlighed til barnet.
Shirine, det har vi talt om.
Vi sparer op til at købe lejligheden her. Jeg arbejder her.
Skat...
Lad os flytte til Damour. Din familie har et hus der.
Mange er vendt tilbage. De genopbygger byen.
- Kirken er istandsat og velsignet. - Jeg har det fint her!
FORNÆRMELSEN
- Shirine, kom og få en kop kaffe. - En anden gang. Mange tak.
Jeg skal bruge en drivaksel til en BMW 325.
Hvor meget? 40 dollar. Jeg sender Eli over efter den.
Eli, stemplet mangler. Hvordan skal jeg så arkivere det?
Jeg ledte overalt og fandt det kun i forstæderne.
Dødbesværligt. Der var kontrolposter overalt.
- Gearkassen og bremsen strejker. - Det er ellers lige blevet skiftet.
Ikke engang navnet stemmer. S'et i Bosch mangler.
Den er helt nedslidt.
Brugt tysk er bedre end splinternyt kinesisk.
De skal gøre opgaven færdig og ikke bare med lappeløsninger.
Fjern det kabel.
Få dem til at komme op i tempo. Hvorfor er det sådan der?
Han skal op på fjerde. Jeg har talt med naboerne.
- Kom ind. - Vognen med cement er her.
Parkér den på gaden, og hæld 8 cm cement på.
En bil blokerer gaden.
Chef, er det modtaget?
Der er problemer med Deres nedløbsrør. Vi må se på det.
- Hvad for nogle problemer? - Folk får alt vandet i hovedet.
De kan gå over på den anden side af gaden.
Hvad sker der, Toni?
Dumme svin!
Hr. Toni Hanna, som jeg forstår det, stak Deres nedløbsrør ud.
Han forsøgte at sætte et nyt op, men De smadrede det.
Det er min altan.
Vores opgave er at ordne brud på byggeloven.
Deres rør er ulovligt. Han passer bare sit arbejde.
- Men han skal ikke fornærme mig. - Naturligvis ikke.
Han tror, han er noget.
Han har bare at sige undskyld, eller jeg sagsøger både ham og selskabet.
Det bliver ikke nødvendigt. Lad mig klare denne sag.
- Jeg får Deres rør ordnet. - Ingen skal ordne noget her.
Vi er i deres kvarter. Vi kan ikke tale sådan til dem.
Vi er nødt til at finde os i dem.
Han vil have en undskyldning fra dig.
Han venter. Giv ham den, og ordn så det rør.
Ja.
Hvornår er I færdige?
Om to måneder. Derfor hyrede jeg Yasser. Han klarer opgaven.
Han har et hårdt job. Han kan være lidt gnaven.
Det kan stikke af for ham, men han er harmløs.
Livet er blevet svært.
Folk er vrede.
Derfor må vi også sætte tingene i perspektiv.
Hils Toni og sig, at Yasser er ked af det.
- Han overbringer sin undskyldning. - Tak. Det er da alt for meget.
Ingen årsag. Jeg håber, han kan lide chokolade.
- Dreng eller pige? - Pige.
- Hvornår kommer hun? - Sidst på sensommeren.
28. september.
Perfekt. Så er det ikke længere så varmt.
- Hvor meget stål går der til muren? - Et halvt ton.
- Den er tre meter tyk. - Kom ind.
Vær venlig at vente.
Jeg troede, problemet var løst.
Du talte med min kone. Troede du, hun ville formilde mig?
- Jeg kom for at tale med Dem. - Chokoladen var ikke hans idé.
- Den var fra os alle. Og hvad så? - I skal ikke træde på os!
- Hvad mener De? - Det var ham, der skulle undskylde!
Nogle folk har svært ved at sige undskyld.
Det betyder ikke, at de ikke ser deres egne fejl.
På grund af deres korrupte ledere-
- bliver palæstinenserne efterhånden foragtet overalt.
Lad dem finde et andet land at leve i.
Ikke Libanon.
Lad dem etablere deres egen stat. Lad dem få selvstyre.
Lad dem sprede sig ud over den arabiske verden.
Måske forener de sig med Jordan.
Måske søger de til Iran.
Så længe de ikke bliver her.
- Hvordan går det på arbejdet? - Norge gav skolen en generator.
Hvis man bor afsides i Norge, -
- sørger staten for el, vand, internet, gas.
Vi er meget langt fra Norge.
Det er ved at blive kompliceret. Han vil ikke lade det fare.
Hvis han anmelder det, må jeg rapportere det.
Det vil jeg helst ikke. Du ved hvorfor.
Anmelder? Hvad er der sket?
En misforståelse med en lejer. Ikke noget alvorligt.
Det er et problem med en politisag. Jeg vil have det løst.
- Hvad handler det her om? - Et nedløbsrør.
Din mand ville fikse det, men lejeren smadrede det.
Han spildte vand på din mand, som så kaldte ham for et dumt svin.
- Lejeren kræver en undskyldning. - Kom røret eller skældsordet først?
Det er ikke sagens kerne.
- Min mand er retfærdig. - Din mand mistede besindelsen.
Jeg vil have konflikten løst. Jeg vil have, at du siger undskyld.
Hør nu her. Vi er blevet bedt om at ombygge flygtningelejren nordpå.
Det er to års arbejde. Et par dumme ord skal ikke forpurre det.
For det er ikke andet. Bare et par dumme ord.
Vi gør det sammen i morgen tidlig.
- I morgen er det søndag. - Han har åbent om søndagen.
Han sætter meget på spil for din skyld.
Skal jeg så bare bukke mig i støvet?
- Du kunne godt vise taknemlighed. - Jeg er ikke nogens tjener.
Nu er du egoistisk. Verden konspirerer ikke mod dig.
- Vi er syndebukke. - Hvem?
Mig, dig, os alle. Vi er den arabiske verdens niggere.
Konspirerer din chef mod dig? Gør Norge?
- Norge? Har du mødt en? - Ja, det kunne du lide.
Så flyt dog til Norge.
Hvis jeg rejser, tager jeg dig med.
Du fornærmede en mand. Gør det godt igen.
Du elsker dit arbejde og er tilfreds. Lad ikke det her ødelægge alt.
I dit navn, i Tarshishs og Anturas folks navn, -
- i Damours folks navn, i Ashiehs folks navn...
Goddag, hr. Hanna. Er De venlig at gå med udenfor?
- Hvorfor? - Det hele er jo en misforståelse.
Jeg synes, vi skal lægge det bag os.
Du kalder det en misforståelse.
Så de ikke ender som de palæstinensiske flygtninge, -
- der vandrer ud i verden og ødelægger alt på deres vej.
Drikker fra vores brønde for derefter at spytte i dem.
Jeg spørger Dem ansigt til ansigt. Han venter udenfor.
Hvorfor har vi stadig denne kamp?
Hvorfor har vi den libanesiske modstandsbevægelse-
-og det kristne parti?
Hvorfor ser vi dødsofre hver dag?
Hvorfor er vi nødt til at rydde op i vores hus-
- og sætte en stopper for dette overgreb?
Fordi to tredjedele af dette land stadig er besat.
To tredjedele af folk i landsbyerne er nu flygtninge.
Toni Hanna vil lægge det bag sig. Men han vil høre din undskyldning.
Ved du hvad? Dit folk er nogle svin.
Ellers havde du sagt undskyld. Derfor har I sådan et dårligt ry.
Som jøderne siger:
"Palæstinensere forsømmer aldrig en lejlighed til forsømmelse."
Yasser, hvad er der med dig?
Vil du gerne fyres? For jeg fyrer dig. Det lover jeg dig.
Gid Ariel Sharon havde udslettet jer alle sammen.
To brækkede ribben. Hvad er der sket?
Han fik bank på grund af et dumt nedløbsrør.
- Træk vejret ind. - Vi leder efter den møghund.
- Når vi finder ham... - Ikke nu, Eli.
De må ikke løfte noget i otte uger. Skal jeg få Dem på sygeorlov?
Bliv ved med at komme is på, og få noget hvile. God bedring.
En kristen, der sagsøger en palæstinenser?
Ingen advokat vil tage den sag. Ingen tør.
Jeg behøver ingen advokat. Jeg har ret.
Nej, du har overhovedet ikke ret.
Det er uacceptabelt at tale sådan. Det starter en krig.
- Far, siger du, han har ret? - Jeg siger, du har uret.
Han ville ordne dit nedløbsrør, men du ydmygede ham.
Skal jeg klandres for et nedløbsrør? De har da smadret hele det her land!
Hvorfor kan I ikke gå derind?
Vi må ikke gå ind på palæstinensisk område.
- Har I ingen autoritet? - Det er politik.
Hvordan får man ham ud? Med lokkemad?
Han gemmer sig.
Så anses han som værende på flugt, og en arrestordre udstedes.
Du sagde, I ikke kan arrestere ham! Alle kriminelle gemmer sig der.
- Lad mig tale ud. - Var det mig, sad jeg i fængsel.
Men ham arresterer vi pr. post. Fordi han er palæstinenser.
Sådan noget pis!
- Du krænkede politiet. - Nej, jeg krænkede situationen.
"Gid Ariel Sharon ..." Hvor kunne du? Til en palæstinenser?
- Du forstår det ikke. - Gør jeg ikke?
Det er normalt for dig, ikke for mig. Er det her en perfekt verden?
- Er det på grund af barnet? - Hun skal ikke lide under det.
Nej. Men vi sidder fast i det her, og du vil ikke rokke dig en tøddel.
Hej.
Jeg kommer ikke i et par dage. I skal bare fortsætte arbejdet.
Få lukket kloakken på Fassouh Street, og udjævn cementen.
Intet problem.
Hvordan har du det?
Han var selv ude om det.
Her.
Kan du mærke det?
Tror du, hun ved, hvad der foregår?
- Det ved jeg ikke. - Jeg tror, hun ved alt.
Hun ved, når vi er glade, når vi er triste.
Når vi er vrede.
Tror du, hun kan høre os?
Det tror jeg.
Ikke også, Streeda?
Kan jeg hjælpe Dem?
Jeg hedder Yasser Salameh. Jeg melder mig selv.
Drop den sag.
Han kommer ud af fængslet, og alt er godt igen.
- Du forsvarer ham stadig. - Han er en ordentlig mand.
Han har ikke fortjent det her. Han hører ikke hjemme i et fængsel.
Vi løser ikke det her ved at lade, som om vi elsker hinanden.
- Sådan virker verden ikke. - Det kunne den.
Jeg er ikke Jesus, som vender den anden kind til.
Sag nummer 23: Toni Hanna mod Yasser Salameh.
Er De sagsøgeren, Toni George Hanna, libaneser, født 7. oktober 1970?
Ja.
- Og De bor i Beirut? - Ja.
Før den anklagede ind.
Er De Yasser Abdallah Salameh, født 16. juni 1955 i Palæstina?
- Har De legitimation? - En passérseddel.
- Hvor bor De? - I Sankt Eli-flygtningelejren.
- De ønsker ikke en advokat? - Nej.
Hr. Toni Hanna, De hævder, -
- at hr. Salameh fornærmede Dem den 2. juli.
En uge senere angreb han Dem ved Deres værksted, -
-og De brækkede to ribben.
De sagsøger for fysisk og psykisk vold.
Hvad er Deres krav?
- Hvad mener De? - Hvor høj en erstatning?
Det bestemmer retten.
De kræver også "vedståelse". Kan De uddybe det?
- Han skal vedstå sin fejltagelse. - Det afgør retten.
Jeg vil høre en undskyldning fra hans egen mund.
- Hvorfor har De ingen advokat? - Fordi jeg har ret.
Bare fordi De siger det, er det ikke sandt.
Hr. Salameh, erklærer De Dem skyldig?
Skyldig, ikke skyldig eller skyldig med forklaring?
- Skyldig. - Må jeg tale med hr. Salameh?
- Er De hans advokat? - Nej, arbejdsgiver.
- Sæt Dem. - Han kender ikke loven.
Ved at erklære Dem skyldig tilstår De forbrydelsen.
Ja.
Jeg stod og vandede mine planter.
Jeg havde ikke set ham under min altan. Pludselig hørte jeg...
Hvorfor så De ikke ned for at se, om der stod nogen?
Vidste De ikke, Deres installation var ulovlig?
- Alle lejligheder har sådan et rør. - Svar. Vidste De, det er ulovligt?
Nej.
Selskabet ville ordne det for Dem. Hvorfor nægtede De dem adgang?
Jeg ville ikke have arbejdere ind. Min gravide kone var alene.
Har der været andre problemer i lejligheden?
- Ja, med ledningsnettet. - Hvad gjorde De så?
Jeg ringede til en elektriker. Det var sikringskassen.
- Er den inde i lejligheden? - Ja.
- Elektrikeren kom ind i lejligheden? - Ja.
Da han kom, var Deres hustru så alene med ham?
- Ja, men vi... - Tak, hr. Hanna.
De har renoveret bygninger i kvarteret i fem uger nu.
- Hvordan behandler beboerne Dem? - Godt.
Her i byen har hvert kvarter sine ømme punkter, -
-hvad angår politik og religion.
- Tog De hensyn til det? - Ja.
Hvordan?
Jeg bad mine mænd om at bede på p-pladsen for ikke at støde nogen.
- Så dette er Deres første konflikt? - Ja.
Så hvorfor, efter fem uger med venlig, daglig omgang, -
- kaldte De hr. Hanna for "et dumt svin"?
- Han spildte beskidt vand på mig. - Han siger, det var et uheld.
Jeg passede jo bare mit arbejde.
Hvorfor sagde De ikke undskyld? Han gav Dem god tid til det.
Jeg følte ikke, jeg skyldte ham en undskyldning.
Så den 9. juli tog De til hans værksted og angreb ham.
Det er overlagt vold.
- Jeg kom for at sige undskyld. - Hvad fik Dem til at ændre mening?
Svar venligst. Hvad stoppede Dem?
Jeg har allerede sagt, jeg er skyldig.
Jeg må vide, hvad der fik Dem til at slå ham.
Det står ikke i rapporten.
- Han sagde noget. - Hvad?
De skader Deres egen sag ved at forblive tavs.
Anklagerne mod Dem er alvorlige.
- Hvad fik ham til at slå Dem? - Han blev spurgt først.
Nu spørger jeg Dem.
Hvis det var så slemt, så lad ham gentage det.
- Hvad sagde De? - Han havde ikke ret til at slå mig.
De må have sagt noget, som skubbede ham derud.
Hvis De ikke vil sige det, indrømmer De, han ikke fortjente bank.
Jeg tror ikke på, at det kun handler om et nedløbsrør.
Nu er det sidste gang, jeg spørger.
Hr. Toni?
Hr. Yasser?
Udmærket.
Retten finder det præsenterede bevismateriale utilstrækkeligt.
- Hvad med mine skader? - Afbryd mig ikke.
- De kan ikke skære os over én kam. - Fortæl mig ikke, hvad jeg kan!
- Intet retfærdiggør fysisk overfald! - Hvem siger det?
Paragraf 554 i straffeloven:
"Grov vold defineres ved alvorlig fysisk skade ..."
Jeg kender loven.
"... giver seks måneders straf og en bøde på op til 50.000 pund."
- Hr. Hanna! De går over stregen. - Det her er loven.
Deres nedløbsrør var også ulovligt. Og De ødelagde det, han satte på.
Sagen er afvist.
- Det er uretfærdigt! - De er nu fri.
De er forudindtaget. De frifinder en forbryder.
- Forlad salen. - Ikke uden en fair retssag.
- Gå, eller jeg får Dem arresteret. - For hvad?
Få ham ud!
De er en korrupt dommer.
Jeg sagsøger Dem.
Jeg får Dem udelukket fra denne ret og alle andre domstole!
Det betaler sig at være palæstinenser!
Det var en overraskelse. Ingen af jer fortalte dommeren hele sandheden.
Sandheden er, at jeg slog en mand, som fornærmede mig.
Hvis det var så enkelt, sad du stadig i fængsel.
Dommeren var forudindtaget. Men til min fordel.
Nej. Han forstod, at det handlede om mere end et nedløbsrør.
- Hvorfor sagde du det til dommeren? - Han var forudindtaget.
- Så appeller sagen. Krænk ham ikke. - De står alle i ledtog.
Palæstinenseren hoverede.
- Det så jeg ikke. - Du sad bag i salen.
Han fortalte ikke dommeren, hvad du sagde!
Fordi han allerede havde dommen i lommen.
Folk, som bliver ydmyget, ender med at hade sig selv.
Så hvis vi skændes i morgen, og jeg tæver dig gul og blå, -
- så er det okay, fordi jeg hader mig selv?
Prøv bare.
- Sådan skal du aldrig tale til mig! - Det var et tænkt eksempel!
- Skid da på den domstol. - De svin havde bestukket dommeren.
De driver heksejagt på de kristne.
Du var ikke engang født dengang. Klap i.
Tag billeder af stedet fra forskellige vinkler.
Send dem til borgmesteren i guldrammer.
I pressemeddelelsen skal der stå:
"Ibrahim Nassars konstruktionsfirma tjener lokalsamfundet-
- ved at fjerne ulovligt byggeri og forbedre infrastrukturen osv."
- Godt arbejde, Talal. - Tak.
Men... hvorfor bruger vi italiensk maling?
Den lokale maling skaller af i regnvejr.
På den italienske er der ti års garanti.
- Bland dem. - Så dækker garantien ikke.
- Hvem er han? - Han er sjakformand.
- Palæstinenser? - Jeg ved godt, det er ulovligt.
Du kender min holdning.
Jeg er på deres side. Deres trængsler gør mig ondt.
- Det ved jeg. - Men ikke for firmaets regning.
Toni?
Toni!
Retsmødet er fastsat til 3. august. Dommer Colette Mansour præsiderer.
Jeg håber, retssalen har aircondition.
Lægen klargør sin erklæring om Hanna-parrets og datterens tilstand.
- Han skal oplyse... - Nej, "bevise".
...bevise, at deres komplikationer er en konsekvens af...
"Direkte konsekvens af". Vælg dine ord med omhu. Vi er i appelfasen.
Hr. Toni Hanna er her nu.
- Goddag. - Goddag.
Vi har hørt om Deres dag i retten. Det var modigt at gå op mod dommeren.
- Jeg blev oprevet. - Naturligvis. De blev gjort uret.
Men gør mig den tjeneste aldrig igen at gå i retten uden en advokat.
Jeg ville ikke lægge sag an. Jeg ville bare have en undskyldning.
Som han nægtede Dem. De gav ham god tid til at undskylde, -
- og han overfaldt Dem. Det er uacceptabelt.
Han bankede en libanesisk borger. Det kan vi ikke acceptere.
- Han tilstod. - For at blive frifundet.
De folk er listige. De forstår at få tingene vendt til deres fordel.
De fremstiller sig selv som ofre. Og hvor har de mon lært det fra?
Jeg gjorde noget, jeg ikke skulle have gjort. Jeg hældte vand på ham.
Jeg gik ned i værkstedet og løftede tunge ting...
Hør nu her.
- De kom til mig, ikke sandt? - Jo.
Så lad os fokusere på det.
Jeg vil have en retfærdig retssag. Jeg vil ikke have medfølelse.
Tror De, Wajdi Wehbe vinder sager bare på medfølelse?
Jessica.
Vi sagsøger for svie og smerte for Dem, Deres hustru og Deres datter.
Vi kræver en erstatning på 80.000 dollar samt 40.000 for psykisk vold.
- Jeg går ikke op i penge. - Hvad går De så op i?
Når vi er færdige med ham, skal han sige, -
- at jeg er hundrede gange værre end Sharon.
Hvorfor sagde De: "Gid Ariel Sharon havde udslettet jer alle sammen?"
Er det så vigtigt?
Hvad svarer De, hvis dommeren spørger?
Det føltes rigtigt at sige.
Det er ikke et godt argument. De ord er ladede.
- Det, De sagde, er meget komplekst. - Jeg er ikke med.
Med palæstinenserne gælder der andre regler.
Der er FN, NGO'erne, hjælpeorganisationerne...
Alle vil hjælpe palæstinenserne. Glem ikke, at der er dem, som hader os.
Venstrefløjen, de liberale. Og mange af dem er kristne.
Alle vil give deres højre arm for at forsvare Yasser Salameh.
Det er oppe i tiden at forsvare dem.
Selv hvis Deres modpart vil indgå forlig, taler De ham måske fra det.
Min datter ligger i kuvøse.
Hun kan ikke selv trække vejret. Vi ved ikke, om hun overlever.
De skal tænke meget nøje over, hvad De har sagt.
Det vil blive kernen i retssagen.
Ikke hvem der spildte vand, hvem der slog, og hvem der er et dumt svin, -
- men hvorfor De sagde: "Gid Sharon havde udslettet jer alle sammen."
Jeg vil gerne vide, -
- hvorfor De ikke fortalte dommeren, hvad Deres modpart sagde.
Min mand er ikke en stikker.
- Ingen vil se det sådan i retten. - Jeg kaldte ham et dumt svin.
Det kan ikke sammenlignes med, at Sharon udsletter jer alle.
- Han sagde "gid". - Hvad er forskellen?
Han kunne have sagt "udraderet", "tævet" eller "elsket".
- Det er bare ord. - Hvorfor blev De så oprevet?
De ord ændrer alt. De krænker Deres nationalitet og identitet.
- Det kan ses som en hadforbrydelse. - Alle hader og fornærmer hinanden.
Det er strafbart at krænke nogens identitet.
De kan sagsøge ham.
- Men jeg slog ham. - På grund af hans ord.
- De kom for at undskylde. - Han har et problem med mig.
Ifølge straffelovens paragraf 228 kan en gerningsmand, -
- selv hvis han ikke handlede i selvforsvar, frifindes, -
- hvis han blev dybt krænket, og det hæmmede hans dømmekraft.
Glem mine problemer. Hans barn kæmper for livet.
- Derfor har De brug for en advokat. - Jeg har ikke råd til Dem.
Deres modpart appellerer for familiens helbredskomplikationer.
Hvis hans barn dør, er det uagtsomt manddrab.
Det kan give ti år. De kan styre situationen eller lade den styre Dem.
Men uret tikker. Tænk nu over det.
Hvorfor gør De det her?
Fordi I ofte bliver frataget jeres rettigheder.
- Ikke nu. - Jeg er så ked af det hele.
Ikke mere af dit lort. Vi havde det fint, indtil I kom brasende.
- Jeg forstår. - Du forstår ingenting!
Vi vil dække hospitalsregninger.
Hvordan skal det redde min datter? Hvordan?
Tror du, du kan købe os med blomster og en æske chokolade?
Nej da.
Sig til din skide direktion, at vi ikke er til salg.
De folk skal ud af mit liv.
- Wajdi Wehbe tager sagen. Vi vinder. - Jeg blæser på, hvem der vinder.
- Du lader en dum episode fylde alt. - Jeg dropper ikke sagen. Aldrig.
Gå i retten, du vinder, fyren får livstid, og hvad så?
Hvad med dit barn? Har du spurgt, hvad hun vil?
Det er for hendes skyld. Jeg gør det for jer, for familien.
Du gør det for dig selv!
Du vil brænde alt ned, men ikke vende et nyt blad.
Jeg håber, du får det, du vil have.
Det amerikanske universitet i Kairo. Uddannet civilingeniør.
Har arbejdet for Bechtel i Kuwait og Dubai.
Flyttede til Beirut i 1982 og mødte der sin libanesiske kone.
- Kristen. - Det overrasker mig ikke.
Her er forsvarets begæring.
Traumatisk pneumothorax opstår, -
- når pleurahulen omkring lungerne punkteres.
Den blev bogstavelig talt spiddet af ribbensbruddet-
- med akutte smerter, besværet vejrtrækning og høj puls til følge.
Dr. Badran, er det alvorligt?
Trykket på lungen kan skade den og forskubbe andre organer.
Kan De beskrive, hvad Shirine Hanna har været igennem?
Fru Hanna blev indlagt for at føde før tid ved kejsersnit.
Hvis hun ikke var nået ind i tide, kunne hun have mistet barnet.
Hvad skyldtes det?
Det var... en direkte konsekvens af-
- det følelsesmæssige chok, da hun fandt sin mand bevidstløs.
Kan et følelsesmæssigt chok føre til abort?
Ja. Og hun fik veer, -
- da hun slæbte sin mand hen til bilen.
Tak, dr. Badran.
Dr. Khawam, hvis hr. Hanna havde fulgt lægens råd, -
- kunne der så være opstået traumatisk pneumothorax?
- Det er ikke sandsynligt. - Så han var selv skyld i skaden.
Protest.
Hr. Hanna, fulgte De lægens råd om at holde Dem i ro?
Jeg måtte arbejde. Regningerne skal betales.
Det bestrider vi ikke. Kan De beskrive, hvordan De bevægede Dem?
Jeg løftede et tungt batteri. Det gjorde ondt, og jeg faldt sammen.
Kan disse bevægelser udløse traumatisk pneumothorax?
Utvivlsomt.
Husk, at sagsøgtes slag forårsagede frakturen.
- Ikke efterfølgende komplikationer. - Ingen fraktur, ingen komplikation.
- Han skulle have fulgt lægens råd. - Protest.
Lad hende tale færdig.
Hr. Hanna hævder, at den for tidlige fødsel skyldtes chokket, -
- og at veerne kom, fordi hun slæbte manden ind i bilen.
Jeg har her hospitalsjournaler.
Det her er Shirine Hannas journaler. De er fra 2013 og 2014.
Vær venlige at kigge på dem.
Fru Hanna har aborteret to gange. Henholdsvis i tredje og femte måned.
Dr. Khawam, kan en kvinde med to aborter bag sig-
- være tilbøjelig til at føde for tidligt uden nogen grund?
Ja.
Jeg har ingen yderligere spørgsmål.
- Var det nødvendigt? - Det var videnskabelige beviser.
De er uskyldigt sigtet.
Vi snager i deres privatliv og udstiller dem! Det er ikke rigtigt.
De gør det mod os, vi gør det mod dem.
Jeg vil ikke have det!
Han havde stor erfaring.
Men som palæstinenser må han ikke arbejde som ingeniør.
Så jeg ansatte ham som formand.
- Med hvor mange mænd under sig? - Et sted mellem 60 og 75.
Hvordan vil De beskrive hr. Salamehs arbejde?
Han var grundig. Han blev altid færdig til tiden.
Vi kaldte ham for Hanen, fordi han altid mødte tidligt-
- og tog hjem, når der blev kaldt til bøn for sidste gang.
Så selskabet var tilfreds med hans arbejdsindsats?
Ja.
- Hvor længe løb hans kontrakt? - I 18 måneder.
- Hvor længe holdt han? - Seks uger.
En dag skar han nogle kabler over, der lå og rodede på gaden.
En anden gang kom jeg og fandt en kran, en Liebherr.
Han havde bestilt den uden at spørge. Den kostede os 800 dollar om dagen.
Han ville ikke bruge den anden kran.
En dag eksploderede han bare.
Han tog en forhammer og rev hele facaden ned.
Noget nyt?
En fyr fra det kristne parti sagsøger en palæstinenser.
Han var ikke bare pinlig, men også farlig.
Så til sidst sagde jeg stop og fyrede ham.
- Lod det til at nage ham? - Spørg ham selv.
Så i store træk: De ansatte hr. Salameh, -
- De hjalp ham, og så svigtede han Dem.
Ja. Det sårede mig dybt. Han var utaknemlig.
Utaknemlig?
Jeg løb en risiko ved at ansætte ham.
Når man ansætter en palæstinenser, -
- anklages man for at hjælpe en halv million palæstinensere hertil.
- De ved, hvad man siger. - Nej. Kan De forklare det?
Hvis man giver palæstinenserne job, vender de ikke tilbage til Palæstina.
Så bliver israelerne glade, og man er en forræder.
Tak. Jeg har ingen yderligere spørgsmål.
Forsvarer Nadine, vidnet er Deres.
Hr. Salah, De nævnte en byggefejl, -
- som fik hr. Salameh til at "eksplodere".
Hvad var der sket, hvis han ikke havde opdaget fejlen?
- Så var bygningen styrtet sammen. - Og folk kommet til skade.
Og han lejede noget udstyr, der kostede 800 dollar.
- Hvad var det, det hed? - En Liebherr.
Hvad er en Liebherr?
- En stor, tysk kran. - Er det en god kran?
- Den er tysk. - Hvorfor forkastede han den anden?
Den er kinesisk. Han hævder, at alt lavet i Kina er noget lort.
- De havde cirka 75 udlændinge ansat. - Ja.
Udlændinge får sjældent sociale goder, -
- sundhedsforsikring, frynsegoder og så videre.
- Ingen firmaer giver dem det. - Hvorfor fik Deres arbejdere det?
Han fik idéen til at lade arbejderne samle og genbruge metalrester-
-og sælge dem til firmaet.
Og de fik forsikringsordninger til gengæld. Deres selskab fik...
Så fordi han er perfektionist og har medfølelse, -
- kan hans aggressioner retfærdiggøres?
- Han er ikke aggressiv af natur. - Skal vi nu tale psykologi?
Hvorfor står vi så her i retssalen?
Vi burde ligge på briksen og tale med en psykolog.
De tjener bedre.
Hvad bliver det næste? Jeg skyder dig, -
- jeg gennemborer din brystkasse, smadrer din hjerne, -
- stikker Marcelino Zamata ned, men jeg er god af natur?
Ro i retten!
Høje dommer, når hr. Salameh får en opgave, -
- arbejder han seriøst og ansvarsbevidst fra start til slut.
Som da han ordnede hr. Hannas nedløbsrør...
Toni Hanna er en lovlydig borger, -
- men fortjener at få bank, fordi hr. Salameh er seriøs og ansvarsbevidst?
Hr. anklager, lad Deres datter tale ud!
- Du skulle sige, hun er din datter! - Det gør ingen forskel.
Hun kender dine metoder og fif. Hun har lært det hele af dig.
- Fif? Tror du bare, at jura er fif? - Far mod datter. Det er da sært!
Hr. Hanna, læg mobilen.
Det kaldes at være inhabil. Jeg køber den ikke.
Det gør jeg.
Drop sagen.
Du ser alt som en krig. Jeg er ikke vokset op med krig.
Mit liv er ikke som dit. Jeg er ikke dig.
Din mor ville være knust over det her.
Jeg dropper ikke sagen. Vi ses i retten.
Du er kun selskabsadvokat.
Jeg vil hade at se dig tabe din første sag til mig.
Hvem siger, du vinder?
...så de ikke ender som de palæstinensiske flygtninge-
- og opfører sig som palæstinensiske flygtninge, -
- der vandrer ud i verden og ødelægger alt på deres vej.
Drikker fra vores brønde for derefter at spytte i dem.
Hr. Salameh gik hen til hr. Hannas værksted for at undskylde.
- Talen fik ham til at ændre mening. - Den er patriotisk.
For en palæstinenser er den anstødelig.
Vi hører ofte, at "vejen til Palæstina går gennem Beirut".
- Min klient sagde ikke de ord. - Det gjorde min heller ikke.
Vi hører taler overalt.
Opflammende taler, undergravende taler, sexistiske taler.
Jeg hører taler, når jeg ser mig selv i spejlet.
- Det kan jeg bevidne. - Vi er i en retssal.
Jeg vil gerne sige...
Høje dommer. Vi bor i Mellemøsten.
Ordet "anstødelig" har sin vugge her.
Hr. Hanna skal ikke tage hensyn til folks ømme punkter.
- Det er deres eget problem. - Lad nu forsvaret tale færdig.
Jeg vil afsløre de ord, som fik hr. Salameh til at slå hr. Hanna.
Fortsæt.
Ordene er:
"Gid Sharon havde udslettet jer alle sammen."
- Det skulle han have gjort! - Tag det i dig igen!
Det er skandaløst!
Ro i retten!
Hr. Hanna...
Vidste De, at disse ord krænkede hr. Salamehs identitet-
-og udgør en hadforbrydelse?
Hadforbrydelse? En ydmygelse? Hvilken ydmygelse taler vi om?
Den i 1948? 1956? Seksdageskrigen?
Yom Kippur-krigen? Krigen i 1982? Det var alt sammen ydmygelser.
Min klient har ingen skyld i det uheld.
Palæstinas tragedie er ikke "et uheld".
Det var ikke et uheld, det var en katastrofe!
Kom herop.
Nu tager I jer sammen! Tænk jer om.
Jeg lod mig rive med.
Jeg kender dig, Wajdi. Jeg vil ikke gå med skudsikker vest.
Optøjer uden for domhuset-
- mellem det kristne parti og palæstinensiske flygtninge.
- Hvad for en kanal? - New TV.
Vi vil have Dem med i programmet. Vi kan sende en chauffør.
- Jeg er på hospitalet. - Vi kan komme til Dem.
- Lad mig tænke over det. - Alle tiders.
Din advokat er indbildsk.
Han gør det godt. Du kan ikke lide det, fordi du går med skyklapper på.
- Du er bare en marionet. - Han bestrider gyldigheden af alt.
Gør han det? Hvorfor sagde han, at palæstinenserne er en katastrofe?
Han lod sig rive med.
En berømt advokat, som forsvarede partilederen, -
- tager en ubetydelig sag uden salær?
For dig er den ubetydelig. For mig betyder den alt.
Sandheden skal frem.
Du provokerede og fornærmede den mand. Du skadede dig selv.
Jeg blev offentligt ydmyget af jer to!
- Stille. Hun kan ikke lide det. - Hun kan ikke høre os.
Kan hun ikke? I din mave hørte hun alt, men nu hører hun ingenting?
Toni Hanna?
Jeg arbejder for et vagtselskab. Hvis De vil beskyttes, står vi klar.
Domhus invaderet: Wehbe vil smide palæstinenserne i havet
Besvar ingen spørgsmål eller provokationer. Bare gå lige ind.
Er det en smædekampagne?
Nej, det er en hyldest til Wajdi Wehbes karriere.
- Modparten er Deres datter. - Wehbe hylder plads til uenighed.
- Hvorfor taler De i tredje person? - Det lyder bedre.
Hvorfor sagsøger De en palæstinenser, mens Gaza bliver bombet?
Tog De sagen, fordi De tabte partilederens sag?
Tak, fordi De kom til Beirut, hr. Ghandour.
Jeg ved, det er svært for Dem at rejse.
- Kom De fra Amman? De bor der? - Ja.
Denne mand sprudlede af liv.
Indtil den dag, hvor alt blev forandret.
Han har nu været bundet til kørestolen i 45 år.
Hændelsen skete i Jordan. Juli måned 1971.
Efter måneder med svære kampe-
- får den jordanske hær drevet PLO ud af de palæstinensiske lejre.
- Hvad var Deres rolle i operationen? - Jeg var kok.
- Var De i kamp? - Nej, jeg gav bare tropperne mad.
Kan De fortælle os, hvad der skete?
Ved borgerkrigens slutning, efter PLO var blevet udvist, -
- levede de palæstinensiske flygtninge i elendighed.
Vi satte telte op for at kunne give dem mad hver dag.
En dag var køen meget lang.
Den var endeløs, og stemningen var meget anspændt.
En kvinde var den næste i køen.
Mens jeg øste op til hende, -
- var der et af hendes børn, som stjal et brød.
Jeg bad ham om at aflevere det, men han nægtede.
Jeg forsøgte at vriste det fra ham, og han begyndte at skrige.
Og det næste, jeg husker, er en ung mand, -
- som langede ud efter mig og begyndte at slå mig.
Jeg forsøgte at forsvare mig, men han var fuld af raseri.
Han slog mig med brutal styrke.
Han slog mig endda med en metalgryde. Jeg mistede bevidstheden.
Da jeg kom til mig selv igen, kunne jeg ikke bevæge mig.
Et cerebralt hæmatom forårsaget af kranielt traume.
- Hvad skete der med den mand? - Han må have krydset grænsen.
Da PLO's guerillaer var flygtet, så den jordanske hær den anden vej.
Vi ville bare gerne have dem væk.
Genkender De denne mand?
Hr. Ghandour, kan De fortælle os, hvem denne person er?
Et liv blev knust af anklagedes brutalitet.
Det, som Yasser Salameh gjorde mod denne mand, -
- viser hans sande natur og beviser, at han tidligere har begået vold.
Vold er hans eneste tilgang til dette samfund.
Det er uacceptabelt. Denne mand er farlig!
Hvis han frifindes i dag, er det, fordi historien er på hans side.
Den politiske kontekst gjorde, at han ikke blev stillet til ansvar.
Nu skal vi igen give ham syndsforladelse-
- grundet samme politiske kontekst: den hellige palæstinensiske sag!
- Bur ham inde! - Stille!
Hold Dem til sagen, hr. anklager.
Han gjorde ikke hr. Hanna lam, men det var tæt på.
Og netop nu kæmper en lille nyfødt for livet.
Jeg har ingen yderligere spørgsmål.
Vidnet er Deres.
Det, De kalder den jordanske borgerkrig, -
- er kendt som Sorte September, ikke?
Det var en borgerkrig. Der bor mange palæstinensere i Jordan.
Det huskes som Sorte September.
Jordans hær ramte palæstinensiske flygtninge og dræbte over 3.000,-
- så det kan med rette kaldes en massakre.
Militserne skjulte sig blandt civile. Vi havde ikke noget valg.
Men så besluttede jeres hær at udrydde PLO for enhver pris.
De forsøgte at snigmyrde kong Hussein.
De var en stat i staten. De iværksatte angreb over grænsen.
- De bragte hele landet i fare. - Da I smed dem ud, kom de hertil.
Ro i retten, eller jeg smider Dem ud!
Hr. Ghandour, De siger, De var kok.
Ja.
- Men De var i hæren. - Ja.
- Gik De i uniform? - Ja.
Salameh kunne ikke vide, at De ikke var soldat.
Jeg serverede mad.
Jordans hær angriber en flygtningelejr, -
- dræber civile og militante og uddeler så mad til de overlevende.
Undertrykkeren ydmyger den undertrykte med sin gavmildhed.
I konteksten så Salameh en soldat tage et brød fra et barn.
Det fik ham på kogepunktet, og han angreb soldaten.
Min klient er ikke den blodtørstige mand, De beskriver.
Yasser Salameh kan ikke bare se til ved uretfærdighed.
Beviset er, at han nægtede at gentage Toni Hannas ord, -
- selvom det ville have været til hans fordel.
Og det gjorde han ikke, fordi de ord er ydmygende.
Toni Hannas ord krænkede min klient og opildnede ham til at slå ham.
Strafferettens paragraf 228:
"Selv hvis en gerningsmand ikke handler i selvforsvar, -
- kan han frifindes, hvis han blev dybt krænket, -
-og det hæmmede hans dømmekraft."
Dumme svin.
Mændene har sagt ja til overarbejde. Det kan du sige til den deputerede.
Det er til dig.
- Hvad er det? - Luk op og se.
- Hvorfor? - Vicedirektøren ringede til mig.
Han vil ikke løbe nogen risiko.
Jeg forsøgte at overtale ham. Men han vil ikke have dig her.
- Hr. Salameh, er De politiker? - Nej.
- Er de medlem af noget parti? - Nej.
Er De blevet bedt om at tale på nogens vegne?
Nej.
Har PLO eller Hamas eller noget andet parti-
- bedt Dem repræsentere sig nu eller tidligere?
- Så De repræsenterer ingen? - Nej.
Hvor var De, da De slog Toni Hanna?
Foran hans værksted.
- Hvem var til stede? - Min chef. Ingen andre.
- Der var ingen tilskuere? - Det husker jeg ikke.
Havde han en megafon?
Havde Toni Hanna en megafon, da han sagde:
"Gid Sharon havde udslettet jer alle sammen."?
Nej.
Skrev han graffiti? Ringede han til pressen?
Så han sagde disse ord under private rammer?
Så det blev ikke offentliggjort. Ingen injurier, ingen forbrydelse.
Min klient udtrykte bare et ønske. Han sagde "gid".
Er et ønske en forbrydelse? Hvad bliver det næste?
Mine tanker? Mine drømme?
Hvis jeg drømte, jeg dræbte Dem, er jeg så skyldig? Hvor går grænsen?
Vi skal ikke bedømme tanker og drømme, men ord.
Han sagde bare: "Gid Sharon havde udslettet jer alle sammen."
Får hans ord Ariel Sharon til at udslette palæstinenserne?
Sharon skal ikke indhente Toni Hannas tilladelse.
Min klients ord faldt i vrede under et skænderi.
Var det hårde ord? Ja. Men ikke mere end det.
Han udnyttede bare sin ytringsfrihed.
Hr. Salameh, hvis hans ord krænkede Dem, -
- så gå rettens vej. Der får man oprejsning.
Når folk fratages deres rettigheder, mister de troen på retssystemet.
Er Hanna måske ansvarlig for det? Giv de ansvarlige skylden for det.
Hvem var den angribende part?
Det var De! Det øjeblik, De lagde hånd på min klient, -
- begik De en forbrydelse. De gik for vidt.
Forsvaret anfører palæstinensernes ulykke, -
- som var de det eneste undertrykte folk i verden.
Hvad med armenerne? Kurderne, bøsserne, romaerne, gadesælgerne?
Hvem oplever ikke tab af rettigheder? Men de tæver ikke hinanden.
Hr. Salameh, bare fordi De er flygtning, -
- et statsløst offer, er det ingen undskyldning for vold.
Selv hvis De er verdens mest undertrykte person, -
- gør det Dem ikke til moralens og retfærdighedens talerør!
Og hvorfor nu al den ballade? Fordi palæstinensere udslettes?
Fordi Toni Hanna sagde de ord? Nej. På grund af Sharon.
Hvis Toni Hanna havde sagt...
"Gid eskimoerne eller smølferne havde udslettet jer", så var vi ikke her!
Eskimoer og smølfer er irrelevante. Anklageren er ude på et sidespor.
Stille!
Hvis en jøde gør det, er det drab, -
- men en araber må godt dræbe en araber.
Så længe det bliver i familien.
Jøderne er værre!
Højredrejede svin! Du skal ikke tale om palæstinensere!
Kun kristne begår åbenbart grusomheder.
Du samarbejdede med jøderne.
Og med djævlen! Jeg undskylder ikke. Vi var modstandsbevægelsen.
Ikke et ord om modstandsbevægelsen, din køter!
Hr. anklager!
- Far, pas nu på. - Bland dig udenom. Forsvar ham.
Vi var den første modstandsbevægelse. Længe før din tid.
Zionistkøter!
Den advokat er en beskidt zionist, hans klient er en zionist.
Svinet fortjener at blive skudt.
De svin skal vide, at hvis de kommer her, -
- så er det her ikke Mossul, det er Fassouh!
Ved vi, hvem der filmede i retssalen?
Vi ved ikke, hvordan kameraet kom ind i salen.
Vi strammer nu sikkerheden.
- Hvorfor blande jøderne ind i sagen? - Det var dine ord, ikke mine.
- Jeg kaldes for Israel-sympatisør. - Du startede det hele.
- Du skulle forsvare mig. - Hvad havde du ventet?
En skovtur? Det er en krig, der udspiller sig i retssalen.
Jeg spurgte, om du var klar til det her. Du sagde ja.
- Jeg ville ikke gøre det politisk. - Du kom da til mig, ikke sandt?
"Når vi er færdige med ham, skal han sige, -
- jeg er hundrede gange værre end Sharon."
Hvis du ikke kan klare presset, så drop sagen.
- Svin. - Er du okay?
- Ja. Er du? - Ja.
Vi ved, hvor du bor.
Hvem er det?
Du skræmmer mig ikke. Ring ikke hertil igen.
Hører du mig?
Røvhul!
Fassouh Politi.
Jeg bliver truet. Kan I spore det her nummer?
- Det kan vi ikke. - I er da politiet.
- Prøv rigsadvokatens kontor. - De truer min familie.
Kom ned på stationen, og udfyld en anmeldelse.
- Hvad laver du? - Ikke noget.
Sluk lyset.
Bliv her. Gå ingen steder.
- Hvem der? - Chef, det er mig. Eli.
- Hvad er der sket? - Det er værkstedet.
Det er lige sket.
Vi hørte to knallerter.
Se.
De provokerer os. Og politiet er bare ligeglade.
Det er ham!
Den stakkels mand arbejder som pizzabud for at forsørge sin familie.
En kendisadvokat tror, at alle, der kører på knallert, -
- er på palæstinensernes side og fortjener at blive kørt over.
Beskylder De Toni Hanna for at være pro-israelsk?
Han tjener deres interesser.
Alle, der støtter den palæstinensiske sag, skal stå bag Salameh.
De er jo begge ordentlige folk, -
- der elsker Deres familier og arbejder hårdt.
Jeg har også et hårdt arbejde: de deputeredes ævl, vandmangel, -
- strømsvigt, renovation, to millioner flygtninge.
Terrorister, der sniger sig ind. Hvor er vores land på vej hen?
Jeg har bedt Dem om at komme her i dag for at stoppe alt det her.
Det er derfor, vi er i retten, hr. præsident.
Hvad om vi nu løste det uden for retten?
Advokater ynder at trække tingene i langdrag, at blære sig.
De har kæmpe egoer. De er ligeglade med klienterne.
- De arbejder hårdt. - Men ikke med at forsone Dem.
De må se bort fra Deres uenigheder for Deres lands skyld.
Hvilket land, hr. præsident? De hader dette land.
- Vi bor i samme land og er brødre. - Nej, det er vi ikke.
Jeg vil have Dem til at enes her og nu, så alle kan gå glade hjem.
- Det kan vi ikke. - Selvfølgelig kan De det.
Det ville ikke være oprigtigt.
Står valget mellem oprigtighed og stabilitet, vælger jeg sidstnævnte.
Jeg kan få retssagen standset.
- Det kan De ikke. - Jeg er præsidenten.
De er ansat af staten.
Vi betaler skat, så De kan beskytte vores ret til en retssag.
- Han forsøger at sige... - Jeg er ligeglad!
Jeg gik til hans chef, jeg gik til politiet, så til retten.
Jeg ville bare have en undskyldning, men ingen hører på mig.
Jeg føler, De også tager deres parti. Hvorfor tager alle deres parti?
- Jeg tager ikke parti. - Er de bedre end os?
Jeg vil redde denne skude.
Vi bliver straffet, de får frit lejde. Hvorfor?
- Er de Guds udvalgte? - Vil De starte en krig?
Sæt dig ind.
Prøv nu.
Hr. Geagea, lad os komme til sagen.
Toni Hanna sagde: "Gid Sharon havde udslettet jer alle sammen."
Hvad siger De til det?
Vi er ikke Det Tredje Rige, der fortæller medlemmer, hvad de må sige.
Afspejler hr. Hannas ord holdningen i Deres parti?
Ja eller nej?
- Vi har gjort regnskabet op. - Men tænk på alle optøjerne!
Krigen sluttede i 1990, men den fortsætter i folks hoveder.
- Hvorfor? - Fordi nationen ikke blev forsonet.
Hvordan skulle vi kunne nå frem til en forsoning, -
- når der stadig er krigsherrer og religiøse ledere som Dem ved magten?
Jeg har offentligt undskyldt de fejl, vi begik under krigen.
Mange betragter stadig Deres parti som det mest voldelige-
- og det, der begik flest overgreb under krigen.
Hr. Walid.
Når man taber krigen, bliver man historiens syndebuk.
Jeg vil gerne sige noget til Toni Hanna:
Jeg ved, du ser med.
Tro ikke, at jeg ikke forstår din smerte.
Jeg ved, hvad der skete med dig. Vi kan ikke ændre fortiden.
Vi kan huske på den, men vi kan ikke leve i den og lade den styre os.
Og hvad så nu? Krigen er forbi.
Hvis Bachir Gemayel stadig levede, ville han også sige til os, -
- at det er tid til at vende et nyt blad.
Bad Deres parti Wajdi Wehbe om at forsvare Toni Hanna?
- På ingen måde. - Han har tidligere gjort det.
Toni Hanna står registreret i Beirut, distrikt 135.
Men ifølge arkiverne er han født i distrikt 112.
Registreringen blev ændret i 1976. Da var han seks år gammel.
Fødested: Damour.
- Hvorfor har han ikke nævnt det? - Vi har ikke spurgt.
Eller han ville ikke oplyse det. Toni Hanna ville ikke oplyse det.
Se det her.
- Har De været medlem af en milits? - Nej.
- Har De nogensinde brugt et våben? - Jeg har aldrig skudt nogen.
Har De nogensinde deltaget i politiske møder?
Alle partilederens møder.
- Kæmpede De slet ikke i krigen? - Nej.
- Gid jeg gjorde. Jeg var for ung. - Og hvis der udbryder krig?
- Vi er i krig. - Jeg mener en rigtig krig.
Det ved jeg ikke. Måske.
Har De noget imod palæstinensere?
"Gid Sharon havde udslettet jer alle sammen."
Meget krænkende.
Forband hans mor, hans søster, krænk hans ære...
Vores sprog er rigt på fornærmelser. Hvorfor vælge de ord?
Jeg er imponeret. De er god til ord.
De skulle arbejde i mit advokatfirma.
Som forsvaret har påpeget, gik De for vidt.
Lige fra første øjekast vidste Hanna, at Yasser Salameh var palæstinenser.
- Vidste De det med det samme? - Ja.
Hvordan?
På grund af hans accent.
Intet fornuftigt menneske ville sige det, De sagde til Deres modstander.
Og hvis han angreb Dem, skyldtes det, og jeg citerer her forsvaret, -
- at Deres ord "krænkede ham dybt".
Toni Hanna... Hvor stammer De fra?
Fortæl os, hvilken landsby De kommer fra.
Damour.
- De og Deres forældre er født der? - Ja.
- Hvad lavede Deres far? - Han dyrkede bananer.
Damour er kendt for sine bananer. De betragtes stadig som de bedste.
Hvordan var Deres liv dengang?
- Normalt. - Hvordan?
- Normalt. - Som i enhver anden landsby?
- Enkelt, fredeligt og roligt? - Ja.
- Og der var primært kristne i byen? - Korrekt.
- Hvornår var De sidst i Damour? - For et stykke tid siden.
- Hvor længe? - Et stykke tid siden.
Ti, tyve, tredive år? Der er kun 20 minutters kørsel.
Hold op med at spørge. Jeg behøver ikke tage dertil.
Behøver ikke, vil ikke eller kan ikke?
- Hvor gammel er De nu? - 46.
I 1976 var De seks år gammel.
Ja.
Husker De aftenen den 21. januar 1976?
- Hr. Hanna? - Kan vi tale sammen under fire øjne?
- De har ikke ret til... - Ikke nu!
Høje dommer, jeg har en film, som jeg gerne vil vise, hvis jeg må.
Hvilken film?
Filmklip optaget i Damour mellem den 9. og 21 januar 1976.
Det er ikke relevant.
Forsvaret hævder, at Toni Hannas ord var drevet af had.
Jeg vil bevise, at det er sandt.
Filmen vil bare opildne. Den er ikke relevant.
De bad os om at lytte til Bachir Gemayel. Det var også opildnende.
Kan De beskrive filmen for os?
For rigtigt at forstå det må man se den.
Før i tiden blev byen kaldt "Havets brud". Det var en smuk landsby.
Uberørte strande, enorme bananplantager.
Livet i landsbyen var roligt, enkelt, fredfyldt.
Men alt ændrede sig den 9. januar 1976.
Lastbiler fulde af militssoldater-
- med artilleri og raketkastere rullede ind i Damour.
Der kom mellem 4.000 og 5.000 militssoldater.
Unge mænd fra landsbyen, som var medlemmer af kristne militser, -
-kæmpede for at beskytte byen.
De fleste indbyggere, omkring 15.000,-
-gemte sig i landsbyen Sadiyat.
Den libanesiske hær kunne kun sende et par helikoptere til evakuering.
Familier blev adskilt.
Nogle blev i Sadiyat. Andre blev evakueret nordpå.
De, der ikke nåede Sadiyat, søgte ud på havet, -
-eller flygtede langs togskinnerne.
De, der ikke kunne flygte, gemte sig i kirkerne.
Kirker som Sankt Eli.
Militserne omringede landsbyen og gik til det endelige angreb.
Den 21. januar, -
-efter 12 dages kampe, -
-faldt Damour.
De indtog landsbyen, arresterede mange unge mænd, -
-samlede dem på byens torv, -
- stillede dem op på rad og række og henrettede dem.
De finkæmmede hver en gade, hvert et hus.
De første ofre var Samy Rizks familie. Hele familien blev dræbt.
Ordren lød på ikke at skåne nogen. Hele familier blev dræbt.
Abu Merhi-familien, Metni-familien, Eid-familien, Abdallah-familien, -
-Kanaan-familien.
Børn, mødre, fædre, bedstefædre.
Det er uklart, hvilken milits der stod bag massakren, -
- men man ved med sikkerhed, at den blev udført-
- af den libanesiske venstrefløj og palæstinensiske fraktioner, -
- såsom Sayqa og Yarmoukhæren.
De optagelser, De nu ser, er de eneste, der findes.
De er filmet af militssoldater som en heltegerning-souvenir.
Mere end 500 blev dræbt, 22.000 blev drevet på flugt.
Det skete på kun få dage, det gik hurtigt.
Og bagefter blev motorvejen til Damour genåbnet, -
- som hvis en lastvogn var væltet, eller en hund var blevet kørt over.
Jeg ved, hvad De tænker.
Det, De lige så her, er vi blevet immune over for.
Det rører os ikke mere.
Måske har De ret.
Men kan De sige det til ofrene? Eller deres familier?
Toni Hannas familie boede omkring 500 meter fra byens torv.
George Hanna havde ikke mange muligheder.
Enten kunne de gemme sig i kirken, eller...
Stille.
Hr. anklager, hvad skete der?
Hvad havde vi forventet?
Optagelserne fik ham til at føle sig "dybt krænket".
Hvor mange ribben brækkede jeg på dig? To?
Jeg tjattede bare til dig. Ved du, hvad dit problem er?
Du taler for meget.
Du fik alle til at gå amok, du bar ved til bålet, -
- fordi du taler for meget og ikke kan holde din forpulede kæft.
Hør her.
Din lille forestilling i retten i dag var temmelig patetisk.
Hvad var det, du ville bevise?
At du er ofret?
Offer, min bare røv.
Alle ved, hvem Libanons kristne er.
I talte om at forsvare jeres land, mens I boede i fine strandvillaer.
Under krigen tog I på shopping i Paris, stod på ski i Schweiz.
I spiser sushi. I taler fransk.
Halvdelen af de bomber, der faldt på jer, havde ingen detonator.
I ved ikke, hvad lidelse er.
I er en flok klynkerøve!
Undskyld.
Forsvaret.
For 40 år siden var der en massakre i Damour.
En grufuld massakre.
Tusinder af familier måtte flygte.
Toni Hanna var en af de heldige, som overlevede.
Det, der skete dengang, er begravet i fortiden.
Gerningsmændene blev aldrig straffet.
Ingen retfærdighed. Ingen afslutning. Intet.
Vi kan forstå, hvorfor Toni Hanna sagde disse ord til Yasser Salameh.
Han ønskede hævn.
I Tonis øjne er Yasser skyldig. Skyldig på vegne af sit folk.
Vi er alle gået gennem hårde tider.
Vi lader følelserne løbe af med os-
- ligesom Toni Hanna og Yasser Salameh.
Yasser Salameh reagerede på ord, der krænkede hans identitet, -
-hans historie, hans folks historie.
Når nogen går for vidt, -
-og det gjorde de ord, -
-må man forvente en reaktion.
Det er normalt.
Det er uundgåeligt.
Det er menneskeligt.
Hr. anklager.
Her er en artikel-
- om en amerikansk senator, der fornærmede en stewardesse.
Hun bad ham om at slukke mobilen. Han kaldte hende en bitch.
Det Hvide Hus reagerede.
Til sidst udsendte senatoren en offentlig undskyldning.
Jeg gad vide, om det kunne ske i vores land.
Om det nogensinde vil være muligt at løse en strid i gensidig respekt-
- og ikke se en undskyldning som et tegn på svaghed, men på ordentlighed?
Det var bare det, hr. Hanna ville have.
En undskyldning. Simpelthen.
Forsvaret anfører, at hr. Hannas ord krænkede hr. Salamehs identitet, -
- hans historie, hans folks historie. Så han slog ham.
Hvis Yasser Salameh er en flygtning, er Toni Hanna også en flygtning.
Ovenikøbet en flygtning i sit eget land.
Hans liv har været præget af samme lidelser, tragedier og uretfærdighed.
Men vi har aldrig vist Toni og mange andre den medfølelse, de fortjener.
Vi har tværtimod gjort dem tavse og har udstødt dem, -
- samtidig med at vi ved alt om palæstinensernes grumme skæbne.
Vi taler så meget om jeres sag, at det ikke levner plads til andet.
Det, der skete i 1976 i Damour, Jiyeh, Sadiyat og Nahme, -
-må vi ikke tale om.
Men de ord, som Toni Hanna sagde til Yasser Salameh, er tilladt.
Sandheden er, at de er resultatet af et gammelt sår, som aldrig er helet.
Det, der udspiller sig i denne retssal, -
-kan være begyndelsen til, -
- at vi tager hensyn til og accepterer hinanden.
Der må siges noget. Noget relevant, noget fundamentalt.
Ingen har monopol på lidelse, høje dommer.
Ingen.
Alles øjne er rettet mod appelretten. Dommen falder snart.
Fra nord til syd er hæren i højeste beredskab.
Dommen i sagen Hanna mod Salameh...
De seneste to måneder har været hårde for landet.
Dommer Colette Mansour har valgt at føre sagen for åbne døre.
Vil dommen ændre palæstinensernes situation i Libanon?
Kan sagen danne præcedens for at undersøge borgerkrigens lidelser?
Vil begge parter acceptere dommen eller appellere til Højesteret?
Vil dommen opildne til flere gadeoptøjer?
Sagen afgøres nu efter at have skabt megen røre i hele Libanon.
Den har skabt voldsbølger-
- og har rippet op i minderne fra borgerkrigen.
Dommer Colette Mansour præsiderer. Alle bedes rejse sig.
Sagsøgeren og den tiltalte bedes rejse sig.
Dette ligner en oplagt sag, men det er det i virkeligheden ikke.
Det er en sag mellem to mænd, der begge hævder at være ofre.
Ord blev sagt, og det kom til et overgreb.
Begge parter mener, de havde ret.
Så sagen er, hvem af Dem der tager fejl. Eller tager mest fejl.
Kan ordene opveje den fysiske aggression, -
-eller er de lige så belastende?
Ethvert fysisk angreb er uacceptabelt.
Man må ikke tage loven i egen hånd, -
- medmindre man er i overhængende fare, altså handler i selvforsvar.
Men skal en fornærmelse vægtes på linje med et overfald, -
- når fornærmelsen er nedværdigende og sårende?
På et tidspunkt var vi fristede til at finde begge parter skyldige.
Men med baggrund i beviser fremlagt af begge advokater-
- måtte vi gå tilbage og se på, hvor det hele begyndte.
Ved en flertalsafgørelse bestående af to for og en imod-
- finder denne ret Yasser Salameh uskyldig.
Oversættelse: Malene Hollnagel Scandinavian Text Service 2018